— Уражанне, што часу яшчэ шмат, памылковае, і для таго, каб выканаць рамонт якасна і своечасова, варта да яго неадкладна прыступаць, — перакананы загадчык сектара механізацыі ўпраўлення сельскай гаспадаркі і харчавання райвыканкама Валянцін Карповіч. — Трэба, каб ужо зараз поў-ным ходам займаліся нескладанымі агрэгатамі, якія не патрабуюць дарагіх і дэфіцытных запчастак: плугамі, культыватарамі, апырсквальнікамі, граблямі і г.д. Неабходна тэрмінова знаходзіць фінансавыя сродкі і розныя варыянты аплаты, каб распачаць рамонт і больш складанай тэхнікі. Трэба імкнуцца выкарыс-тоўваць усе магчымыя шляхі, каб справіцца сіламі сваёй гаспадаркі. Не лішнім будзе звярнуцца па дапамогу і да прадпрыемстваў-шэфаў.